Anexă la HS nr. 308/18.12.2024

# METODOLOGIE

# privind finalizarea studiilor postdoctorale de cercetare avansată din cadrul Academiei de Studii Economice din București

ABREVIERI:

ASE - Academia de Studii Economice din București

IOSUD – Instituție Organizatoare de Studii Universitare de Doctorat

CSUD – Consiliul Studiilor Universitare de Doctorat

UEFISCDI - Unitatea Executivă pentru Finanțarea Învățământului Superior, a Cercetării, Dezvoltării și Inovării

PREAMBUL

Organizarea finalizării studiilor postdoctorale de cercetare avansată în Academia de Studii Economice din București are la bază următoarele acte normative:

* Legea nr. 199/2023, a învățământului superior, cu modificările și completările ulterioare;
* Regulamentul privind organizarea și desfășurarea programelor postdoctorale de cercetare avansată în cadrul Academiei de Studii Economice din București;
* Carta Academiei de Studii Economice din București, aprobată de către Senatul ASE
* Regulamentul nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) emis de Parlamentul European și Consiliul Uniunii Europene

## **Capitolul I. Prevederi generale**

## Art. 1. Academia de Studii Economice din București susține cercetarea științifică și prin organizarea și desfășurarea de programe postdoctorale de cercetare avansată, destinate dezvoltării profesionale a personalului didactic și de cercetare în context interdisciplinar și competitiv.

## Art. 2. Programele postdoctorale de cercetare avansată se organizează și se desfășoară la nivelul IOSUD ASE, sub coordonarea CSUD, în cadrul Școlilor postdoctorale, după finalizarea ciclului al III lea de studii universitare – studiile doctorale, în condițiile legii.

## Art. 3. Prezenta metodologie reglementează desfășurarea susținerii lucrării de absolvire/de finalizare a programului postdoctoral de cercetare avansată din cadrul Academiei de Studii Economice din București, pentru toate domeniile din cadrul școlilor doctorale/postdoctorale din structura IOSUD-ASE.

## Art. 4. (1) Calendarul finalizării programului postdoctoral de cercetare avansată se propune de către CSUD și se adoptă de către Consiliul de Administrație al ASE și de către Senat;

##  (2) IOSUD – ASE va publica on-line informațiile cu privire la organizarea susținerii finale a programului postdoctoral de cercetare avansată, pe site-ul *doctorat.ase.ro*

## **Capitolul II. Înscrierea candidaților pentru susținerea lucrării de finalizare a programului de studii post-doctorale**

##  Art. 5. Cercetătorii postdoctoranzi transmit fișa de verificare a criteriilor minimale (Anexa 2) completată și semnată, în format Word și pdf, precum și lucrarea finală, în format Word la Direcția Managementul Cercetării și Inovării, la adresa de e-mail cercetare@ase.ro, în vederea obținerii atestatului privind validarea/invalidarea listei de lucrări și a raportului de similitudine.

## Art. 6. **a)** Pe baza informațiilor cu privire la lista de publicații ale cercetătorului postdoctorand, Direcția Managementul Cercetării și Inovării eliberează atestatul cu privire la validarea/invalidarea listei de lucrări, pe care îl transmite electronic cercetătorului postdoctorand și mentorului acestuia.

##  **b)** Direcția Managementul Cercetării și Inovării transmite electronic raportul de similitudine cercetătorului postdoctorand și mentorului acestuia.

Art. 7. Înscrierea pentru susținerea lucrării de finalizare a programului postdoctoral de cercetare avansată se face prin transmiterea de către cercetătorul postdoctorand la biroul CSUD (la o adresa de email afișată pe site în perioada sesiunii de evaluare) a următoarelor documente:

1. Cerere de înscriere, avizată de mentor – Anexa 1;
2. Curriculum Vitae;
3. Fișa de verificare a criteriilor minimale, asumate prin participarea la programul postdoctoral de cercetare avansată – Anexa 2
4. Atestatul emis de Direcția Managementul Cercetării și Inovării, privind îndeplinirea criteriilor cu privire la publicații;
5. Lucrarea finală (lucrarea de sinteză privind cercetarea și rezultatele obținute);
6. Raportul de similitudine
7. Declarație de originalitate – Anexa 3;
8. Declarație pentru prelucrarea datelor personale - Anexa 4.

## Art. 8. Rezultatele care atestă îndeplinirea criteriilor minime de performanță pentru ca un cercetător postdoctoral să se poată înscrie la susținerea lucrării finale a programului postdoctoral sunt:

* 1. 4 (patru) rapoarte științifice (câte un raport pentru fiecare semestru), promovate cu succes în sesiunile special organizate în acest sens;
	2. o lucrare de sinteză privind cercetarea și rezultatele obținute;
	3. participarea cu lucrări prezentate (oral/poster) la cel puțin 3 (trei) conferințe/congrese științifice, dintre care 1 (una) indexată Web of Science sau Scopus. Conferința științifică indexată Web of Science sau Scopus poate fi echivalată cu un articol indexat Web of Science/Scopus;
	4. cel puțin un articol publicat/acceptat pentru publicare într-o revistă de specialitate indexată Web of Science, încadrată în zona roșie/zona galbenă/zona gri (conform UEFISCDI), sau cel puțin 2 (două) articole publicate/acceptate spre publicare într-o revistă de specialitate indexată Web of Science (fără indicatori scientometrici).
	5. cel puțin 3 (trei) articole publicate în reviste indexate în cel puțin trei baze de date internaționale (BDI). Un articol BDI poate fi echivalat cu un capitol de carte, apărută la o editura din țară sau din străinătate.

Art. 9. Pentru a se putea înscrie la susținerea lucrării de finalizare a programului postdoctoral de cercetare avansată, candidații trebuie să îndeplinească cumulativ condițiile prevăzute la art.8.

Art. 10. Comisia de evaluare va fi formată din 5 cadre didactice și cercetători din ASE sau din instituții partenere cu experienţă relevantă în cercetarea științifică din domeniu și minim 1 membru supleant, fiind propusă de CSUD și avizată de Rector.

## **Capitolul III. Organizarea și desfășurarea susținerii lucrărilor finale**

## Art. 11. (1) Susținerea lucrării de finalizare a programului post-doctoral se va desfășura cu prezență fizică.

1. În situații excepționale, cu aprobarea directorului CSUD, lucrarea de finalizare poate fi susținută online. În cazul susținerii online a examenului de finalizare a studiilor postdoctorale, aceasta se va realiza prin videoconferință̆, prin intermediul unei platforme online anunțate în prealabil (de exemplu <https://meet.google.com>, <https://zoom.us> sau <https://www.microsoft.com/en-us/microsoft-teams>). Susținerea examenelor de finalizare a studiilor postdoctorale în sistem online va fi înregistrată integral, pentru fiecare candidat în parte și arhivată la nivelul IOSUD, termenul de arhivare fiind de un an.

## Lucrarea de finalizare a programului post-doctoral se susține în cadrul Școlii postdoctorale a ASE, la finalul programului postdoctoral, respectând calendarul stabilit de către IOSUD ASE și afișat pe site-ul doctorat.ase.ro la secțiunea PostDoc.

Art. 12. Comisia de evaluare stabilește, pentru fiecare candidat, o notă de la 1-10, astfel:

1. Evaluarea rezultatelor activității de cercetare postdoctorală (publicații, participări la conferințe, etc.) – 50% din nota finală;
2. Prezentarea și susținerea lucrării finale – 50% din nota finală.

Art. 13. Media minimă de promovare este 7 (șapte).

Art. 14. (1) La finalizarea programului postdoctoral, IOSUD-ASE acordă un atestat de studii postdoctorale, după modelul prezentat în Anexa 5.

 (2) Neîndeplinirea activităților cuprinse în proiectul de cercetare postdoctorală și a criteriilor minimale cu privire la publicații, în termenele prevăzute de Metodologia privind organizarea și desfășurarea programelor postdoctorale de cercetare avansată în cadrul Academiei de Studii Economice din București conduce la pierderea calității de cercetător postdoctorand și a dreptului de a obține atestatul de studii postdoctorale.

Prezenta Metodologie a fost aprobată în ședința Senatului ASE din 18 decembrie 2024.

##  Președinte Senat, Rector,

 Prof.univ.dr. Gheorghe HURDUZEU Prof.univ.dr. Nicolae ISTUDOR

Anexa 1. Cerere privind înscrierea la susținerea lucrării finale a programului postdoctoral de cercetare avansată din cadrul ASE București

Domnule Rector,

 Subsemnatul(a) ......................................................................................................................................., cercetător postdoctorand la domeniul de doctorat ........................................................................................, în cadrul Școlii postdoctorale ................................................................................................................................., având mentor pe domnul/doamna prof.univ.dr. ............................................................................................., vă rog să aprobați susținerea lucrării finale de cercetare postdoctorală, cu titlul:

................................................................................................................................................................................................................................................................................................................................................................................................................................................................................................................................................................................................

Menționez că îndeplinesc criteriile minimale care trebuie realizate până la finalizarea studiilor postdoctorale, prevăzute în Regulamentul privind organizarea și desfășurarea programelor postdoctorale de cercetare avansată în cadrul Academiei de Studii Economice din București.

Data ..................................... Semnătura ..............................

Avizat Mentor,

Prof.univ.dr ..............................................................

Semnătura ................................................................

Anexa 2. Fișa de verificare criterii susținere postdoctorat

ȘCOALA DOCTORALĂ/POSTDOCTORALĂ:..................................................

FIȘA DE VERIFICARE A ÎNDEPLINIRII CRITERIILOR MINIMALE PENTRU FINALIZAREA STUDIILOR POSTDOCTORALE

CERCETĂTOR POSTDOCTORAND:...................................................................................................

Adresă de email:...................................................................................................................................

MENTOR: Prof. univ. dr.......................................................................................................................

TEMA DE CERCETARE:........................................................................................................................

1. REALIZAREA A 4 RAPOARTE ȘTIINȚIFICE (un raport pe semestru)

|  |  |  |
| --- | --- | --- |
| Nr. crt. | Titlu raport științific | Data susținerii raportului/semestrul |
| 1. |  |  |
| 2. |  |  |
| 3. |  |  |
| 4. |  |  |

1. REALIZAREA UNEI LUCRĂRI DE SINTEZĂ PRIVIND CERCETAREA ȘI REZULTATELE OBȚINUTE

Titlul lucrării:

1. PARTICIPAREA CU LUCRĂRI PREZENTATE (ORAL/POSTER) LA CEL PUȚIN 3 (TREI) CONFERINȚE/CONGRESE ȘTIINȚIFICE, DINTRE CARE 1 (UNA) INDEXATĂ WEB OF SCIENCE/SCOPUS :

|  |  |  |  |  |  |
| --- | --- | --- | --- | --- | --- |
| Nr. crt. | Titlu lucrare prezentată la conferință | Autori | Titlul conferinței, Țara, Anul | Link conferință | Observații |
| 1. |  |  |  |  | Conferință indexată Web of Science sau Scopus/SAU Echivalată cu un Articol indexat Web of Science sau Scopus |
| 2. |  |  |  |  |  |
| 3. |  |  |  |  |  |

1. CEL PUȚIN UN ARTICOL PUBLICAT/ACCEPTAT PENTRU PUBLICARE ÎNTR-O REVISTĂ DE SPECIALITATE INDEXATĂ WEB OF SCIENCE, ÎNCADRATĂ ÎN ZONA ROȘIE/ZONA GALBENĂ/ZONA GRI (CONFORM UEFISCDI)

SAU CEL PUȚIN 2 (DOUĂ) ARTICOLE PUBLICATE/ACCEPTATE SPRE PUBLICARE ÎNTR-O REVISTĂ DE SPECIALITATE INDEXATĂ WEB OF SCIENCE (FĂRĂ INDICATORI SCIENTOMETRICI).

|  |  |  |  |  |  |
| --- | --- | --- | --- | --- | --- |
| Nr. crt. | Titlu articol  | Autori | Revista indexată Web of Science | Link articol/revistă | Clasificare UEFISCDI(ZONA ROȘIE/GALBENĂ/GRI)DUPĂ AIS SAU FACTOR DE IMPACT |
| 1. |  |  |  |  |  |
| SAU |
| 1. |  |  |  |  | fără încadrare UEFISCDI |
| 2. |  |  |  |  | fără încadrare UEFISCDI |

1. CEL PUȚIN 3 (TREI) ARTICOLE PUBLICATE ÎN REVISTE INDEXATE ÎN CEL PUȚIN TREI BAZE DE DATE INTERNAȚIONALE

|  |  |  |  |  |  |
| --- | --- | --- | --- | --- | --- |
| Nr. crt. | Titlu articol/1 articol poate fi echivalat cu 1 capitol de carte | Autori | Revistă, Număr, An | Link articol | Baze de date în care este indexată revista |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |
| --- | --- |
| CRITERII MINIME | GRAD DE ÎNDEPLINIRE CRITERII |
| 1. Realizarea a 4 rapoarte științifice
 |  |
| 1. Realizarea unei lucrări de sinteză
 |  |
| 1. Participare la 3 conferințe,

-dintre care 1 indexată Web of Science/Scopus sau echivalată cu 1 Articol indexat Web of Science sau Scopus |  |
| 1. 1 articol publicat/acceptat spre publicare într-o revistă indexată Web of Science, aflată în zona Roșie/Galbenă/Gri - Uefiscdi
 |  |
| 4. Sau 2 articole publicate/acceptate spre publicare într-o revistă indexată Web of Science, indiferent de clasificarea Uefiscdi |  |
| 1. Cel putin 3 articole publicate în reviste indexate în cel puțin 3 BDI (1 articol poate fi echivalat cu 1 capitol de carte)
 |  |

Data: Nume și Prenume Cercetător Postdoctorand:

 .........................................................................................

Semnătură: ................................................................

Anexa 3.

DECLARAȚIE PRIVIND ORIGINALITATEA CONȚINUTULUI LUCRĂRII FINALE A STUDIILOR POSTDOCTORALE DE CERCETARE AVANSATĂ

Subsemnatul/subsemnata................................................................... cercetător postdoctorand al IOSUD ASE, Școala Doctorală/Postdoctorală.................................................... înmatriculat(ă) în anul ............ declar, pe propria răspundere, că lucrarea cu care mă prezint la examenul de finalizare a studiilor postdoctorale de cercetare avansată este scrisă de mine, fiind rezultatul propriei mele cercetări, nemaifiind niciodată prezentată la o altă instituție de învățământ superior, din țară sau străinătate. Lucrarea este concepută şi elaborată cu respectarea rigorilor unei lucrări ştiinţifice, sursele bibliografice utilizate, inclusiv cele din Internet, sunt citate pe parcursul tratării problematicii din lucrare, respectându-se etica cercetării şi utilizării materialelor consultate şi/sau citate. Fragmentele de text reproduse exact, chiar și în traducere proprie din altă limbă, sunt scrise între ghilimele și este menționată sursa, inclusiv pagina, iar reformularea textelor scrise de către alți autori face referință la sursă. Înțeleg că plagiatul constituie infracțiune și se sancționează conform legilor în vigoare.

 Declar că rezultatele cercetării, pe care le prezint ca fiind realizate de mine, precum și metodele utilizate, sunt reale și provin din anchete, simulări, experimente și măsurători. Înțeleg că falsificarea datelor și rezultatelor constituie fraudă și se sancționează conform regulamentelor în vigoare.

De asemenea, declar că sunt conștient(ă) de rigorile legii pentru săvârșirea infracțiunilor de fals și uz de fals, conform Art. 326 din Codul penal, cu modificările și completările ulterioare.

Semnătura

Cercetător postdoctorand

...............................................................

Data:................................

Anexa 4 – Declarație de consimțământ pentru prelucrarea datelor cu caracter personal cercetător postdoctorand

DECLARAȚIE

de consimțământ pentru prelucrarea datelor cu caracter personal

Subsemnatul / subsemnata .......................................................................................................(numele și prenumele cercetătorului postdoctorand), cetățean român, având CNP .........................................................., titular al actului de identitate CI cu seria ..............nr. .................................eliberat la data de ........... de către ...................................................... .

în calitate de cercetător - postdoctorand, consimt în mod expres si neechivoc ca datele cu caracter personal ce mă privesc să fie prelucrate de către Academia de Studii Economice din București, prin mijloace automate si neautomate, în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal si privind libera circulație a acestor date si de abrogare a Directivei 95/46/CE (Regulamentul general privind protecția datelor) emis de Parlamentul European Consiliul Uniunii Europene.

Am luat la cunoștință faptul că, în cazul în care examenul de finalizare a cercetării postdoctorale se va desfășura on-line, acesta va fi înregistrat și arhivat la nivelul Academiei de Studii Economice din București.

Am luat la cunoștință și sunt de acord ca rezultatele evaluării să fie afișate pe pagina web a IOSUD –ASE.

Subsemnatul / subsemnata (numele si

prenumele cercetătorului postdoctorand) declar că am luat la cunoștință despre prevederile Politicii ASE în domeniul Protecției Datelor cu Caracter Personal, menționate în această Anexă.

Numele și prenumele: Semnătura:

Data:

# Anexa 5.

